****

**Det kommunale beredskab**

* *forebyggelse, opsporing og indsats ved mistanke eller viden om overgreb begået mod børn og unge*

**1. Indledning**

Som menneske og fagperson kan vi alle blive i tvivl, når der opstår en bekymring eller en mistanke om vold og seksuelle overgreb mod et barn eller en ung. De fleste af os bliver påvirket følelsesmæssigt, når vi møder børn og unge, der har været udsat for overgreb i deres opvækst. Det kan forekomme ubærligt og uvirkeligt, at man kan begå overgreb mod et barn og eller en ung, hvilket kan give anledning til tvivl hos den, der får mistanken eller ser signalerne.

Vold og seksuelle overgreb kan have vidtrækkende konsekvenser for børn og unge. Som voksne og fagpersoner har vi ansvaret for og pligt til at beskytte dem og bidrage til, at vi så tidligt som muligt bliver opmærksomme på og reagerer, hvis børn og unge udsættes for vold eller seksuelle overgreb.

Det kommunale beredskab består af en handleguide, som beskriver, hvordan vi som ledere og medarbejdere ansat i kommunen skal handle, når der opstår en bekymring, mistanke eller viden om, at et barn eller en ung udsættes for vold eller seksuelle overgreb. Beredskabet består desuden af et tværfagligt sammensat SISO-team med særlige viden om forebyggelse, opsporing og håndtering af børn og unge udsat for overgreb.

Teamet yder rådgivning og vejledning til alle fagpersoner, der ser signalerne eller får mistanken.

Denne beredskabsplan er inddelt således, at du kan finde en præcis handleguide til, hvad du som henholdsvis medarbejder, leder og socialrådgiver skal foretage dig, hvis du er bekymret, har en mistanke eller har en konkret viden om, at et barn eller en ung udsættes for vold eller seksuelle overgreb. Derudover har du mulighed for at rette henvendelse til kommunens SISO-team, som har en særlig viden om overgreb. Er du frivillig eller borger og har mistanke eller viden om, at et barn eller ung udsættes for overgreb, skal du underrette kommunen.

I beredskabsplanen skelnes mellem fysiske og psykiske overgreb, fordi de to begreber lovgivningsmæssigt ikke er ligestillede. Fysiske overgreb – dvs. seksuelle overgreb og vold - er strafbare og de handlinger, der skal foretages i sager om fysiske overgreb vil indebære samarbejde med politi og Børnehus. Psykiske overgreb vil kun i særligt grove tilfælde kunne føre til straf og de handlinger, der skal følge viden eller mistanke om psykiske overgreb, vil være af forebyggende karakter og der vil være kommunens fagpersoner, der handler. Psykiske overgreb kan dog have lige så vidtrækkende konsekvenser for et barn eller en ung, som fysiske overgreb. Det er derfor vigtigt, at du som medarbejder, leder eller socialrådgiver reagerer på viden eller mistanke om, at et barn eller en ung udsættes for psykiske overgreb. Du kan i beredskabsplanen læse hvordan.

Vi håber, at beredskabsplanen er hjælpsom for dig, som skal anvende den som redskab, og at vi dermed sammen kan hjælpe endnu flere udsatte børn og unge i Kerteminde Kommune.

**Formål og mål med beredskabsplanen**

**Formålet med det kommunale beredskab er at styrke beskyttelsen af børn og unge mod overgreb af både seksuel og voldelig karakter.**

**Det kommunale beredskab skal medvirke til:**

* At fagpersoner bliver bedre til at forebygge, opspore og håndtere sager, hvor børn og unge udsættes for psykiske eller fysiske vold og seksuelle overgreb.
* At fagpersoner får den tilstrækkelige viden til at reagere.
* At fagpersoner arbejder tværfagligt og tværsektorielt i håndteringen af sagerne.
* At fagpersoner bliver i stand til at iværksætte en faglig kvalificeret indsats.

**Målgruppe**

Kerteminde Kommunes beredskabsplan henvender sig til alle professionelle, der i deres arbejde har kontakt med børn og unge under 18 år. Det gælder både ledere og medarbejdere i Dagpleje, daginstitutioner, skoler, skolefritidsordninger, klubber, Sundhedspleje, myndighedsrådgivere, Pædagogisk Psykologisk Rådgivning, behandlingstilbud til børn, unge og deres familier, Den kommunale tandpleje, døgninstitutioner, socialpædagogiske opholdssteder, plejefamilier og andre, der er i kontakt med børn og unge under 18 år.

**Lovgivning**

**Underretningspligt:**

**Servicelovens § 153**

*”Personer, der udøver offentlig tjeneste eller offentligt hverv, skal underrette kommunen, hvis de under udøvelsen af tjenesten eller hvervet får kendskab til eller grund til at antage,*

*at et barn eller en ung under 18 år kan have behov for særlig støtte efter kapitel 11,*

*at et barn umiddelbart efter fødslen kan få behov for særlig støtte efter kapitel 11 på grund af de vordende forældres forhold, eller*

*at et barn eller en ung under 18 år har været udsat for vold eller andre overgreb.”*

Beskyttelsespakken, som trådte i kraft pr. 1. oktober 2013 og har til formål at beskytte børn mod overgreb[[1]](#footnote-1), stiller som krav, at alle kommuner har et skriftligt dokumenteret beredskab til forebyggelse, tidlig opsporing og behandling af sager om overgreb mod børn og unge

Beredskabet skal ses som et supplement til bekendtgørelse om underretningspligt over for kommunen efter Lov om Social Service jf. lovbekendtgørelse nr. 929 af 5. september 2006.

**Sådan underretter du:**

Hvis du har konkret viden eller mistanke om seksuelle overgreb eller vold begået mod børn og unge under 18 år og hvor **mistanken retter sig mod forældrene**, skal du underrette direkte til Børn og Ungeforvaltningen.

Hvis du er bekymret eller har mistanke om seksuelle overgreb eller vold begået mod børn og unge under 18 år og hvor din **mistanke ikke retter sig mod forældrene**, kan du kontakte det kommunale SISO-team for sparring. Du skal indkalde til Dialogmøde.

Vurderer du, at situationen er **akut** og ikke vil kunne afvente et dialogmøde***,* underretter du direkte til Familieafdelingen (0-14 år) eller Ungeafdelingen (15-18 år)**

Hvis du er **bekymret eller har mistanke** om psykiske overgreb begået mod børn eller unge skal du oprette en KMD-stafetlog og indkalde til et dialogmøde. Du kan søge sparring i U-teamet. Har du **konkret viden** om og stærk bekymring for, at et barn eller en ung udsættes for gentagne psykiske overgreb, skal **du underrette direkte til dagvagten i Børn og Familieafdelingen eller Ungeafdelingen.**

Du kan underrette direkte via:

**Familieafdelingens: Dagvagten 3046 1866 i åbningstiden (mandag – onsdag: 8.00 – 15.35, torsdag: 8.00 – 17.00 og fredag: 8.00 – 13.15).**

**Ungeafdelingen: Dagvagten 4023 4906 i åbningstiden (mandag – onsdag: 8.00 – 15.35, torsdag: 8.00 – 17.00 og fredag: 8.00 – 13.15).**

**Uden for åbningstid skal du ringe til Fyns Politi 6614 1448.**

Som borger og frivillig skal du underrette på mailadressen:

[underrening@kerteminde.dk](mailto:underrening@kerteminde.dk)

(post sendt til ovenstående adresse modtages ikke sikkert/krypteret)

**Du har pligt til at underrette:**

**Tavshedspligt:**

**Forvaltningsloven § 27**

*”Den, der virker inden for den offentlige forvaltning, har tavshedspligt, jfr. borgerlig straffelov § 152 og §§ 152 c-152 f, når en oplysning ved lov eller anden gyldig bestemmelse er betegnet som fortrolig, eller når det i øvrigt er nødvendigt at hemmeligholde den for at varetage væsentlige hensyn til offentlige eller private interesser.*

*Servicelovens § 49 a lemper din tavshedspligt, når udvekslingen af oplysninger er nødvendig, som led, i det tidlige eller forebyggende samarbejde om udsatte børn og unge.”*

Tavshedspligten kan være en barriere for samarbejdet omkring barnet eller den unge. Det er derfor vigtigt at holde sig for øje, **at tavshedspligten ikke er pligt til at tie, men pligt til at opnå tilladelse til at tale.**

I sager om mistanke eller viden om seksuelle overgreb eller vold begået mod børn og unge er tavshedspligten underlagt underretningspligten.

**🡺Det vil sige, at du har pligt til at underrette.**

**Definition på vold, psykiske overgreb og seksuelle overgreb**

For at kunne observere og reagere på viden eller mistanke om vold samt psykiske og seksuelle overgreb er det nødvendigt, at vi har en fælles forståelse af, hvad vold, psykiske overgreb og seksuelle overgreb er:

I Kerteminde Kommune bruger vi følgende definitioner:

|  |  |  |  |  |
| --- | --- | --- | --- | --- |
| **Vold** |  | **Psykisk overgreb** |  | **Seksuelle overgreb** |
| Vold er en handling eller trussel, der – uanset formålet – er egnet til eller skader en anden persons integritet, eller som skræmmer, smerter eller skader personen. Volden kan have samme effekt på andre personer, der overværer eller overhører handlingen. Volden kan være en bevidst handling eller en handling, der sker i affekt.  Uanset typen af vold, der begås mod et barn, så er der tale om en adfærd fra forældrene eller andre omsorgsgivere, som er ødelæggende for eller forhindrer udviklingen af et positivt selvbillede hos barnet. Enhver form for vold bringer barnets udvikling og sundhed i fare. Vold er udtryk for, at barnet ikke frivilligt indgår i den handling, der begås mod barnet[[2]](#footnote-2). | Psykisk overgreb er alle de måder, en person kan skade, skræmme, krænke, styre og dominere andre ved hjælp af en bagvedliggende magt eller trussel.  Psykiske overgreb kan for eksempel bestå af:   * Direkte trusler * Nedvurderende og ydmygende adfærd * Kontrol og isolation   Det kan også være at skabe splid mellem den, der bliver udsat for overgrebet, og personens familie og/eller venner.Psykisk overgreb kan både være direkte og indirekte og kan komme til udtryk som jalousi, der bruges til at styre eller kontrollere partneren med.  En særlig form for psykisk overgreb er latent vold – at den, der bliver udsat for vold, er bevidst om, at volden kan opstå. Latent vold kan opleves som den mest dominerende form for psykiske overgreb, fordi risikoen for ny vold gør, at al adfærd bliver strategisk for at undgå ny vold[[3]](#footnote-3). |  | Seksuelle overgreb mod børn er karakteriseret ved følgende:   * Den voksne udnytter barnets tillid. * Det seksuelle overgreb krænker barnets integritet. * Det er en handling, som barnet ikke kan forstå eller misforstår, og som barnet ikke er modent til at give samtykke til. * Det seksuelle overgreb er udtryk for den voksnes behov og er på den voksnes betingelser. Det seksuelle overgreb kan også være et udtryk for børn og unges behov, der udsætter andre børn og unge for seksuelt grænseoverskridende adfærd. * Det seksuelle overgreb er en handling, som overskrider samfundets lovgivning og den almindelige moral[[4]](#footnote-4). |

**Det kommunale SISO-team**

I Kerteminde Kommune er udpeget et team (SISO-team), som har en særlig viden om forebyggelse, opsporing og håndtering af børn og unge, der har været udsat for overgreb af voldelig eller seksuel karakter.

SISO-temaet er tværfagligt sammensat og består af følgende:

**Kontaktpersoner i det kommunale SISO-team:**

Tovholder (0-14 år) Inge Jakobsen

tlf. 6515 1221 / [inj@kerteminde.dk](mailto:inj@kerteminde.dk)

Tovholder (15–18 år) under afklaring

(midlertidig kontakt Lene Hast, mobil 24851072)

Teamleder Stine Matzen

tlf. 6515 1158 / [ssm@kerteminde.dk](mailto:ssm@kerteminde.dk)

**Øvrige medlemmer af det kommunale SISO-team:**

Socialrådgiver Christa Linnet

Sundhedsplejerske Helle Petersen

Sundhedsplejerske Lene Blaabjerg Sørensen

Psykolog Elsebet L. Sørensen.

Børneterapeut Dorte Skriver Johansen

Formålet med teamet er at kvalificere indsatsen over for børn og unge, som voksne har bekymring, mistanke eller viden om, har været udsat for seksuelle overgreb eller vold. Teamet kan rådgive og guide, når du er bekymret, mistænker eller får kendskab til, at et barn eller en unge har været udsat for seksuelle overgreb eller vold.

SISO-teamets funktion og opgaver er, at:

* Give klare anvisninger på handling, kompetencer og kommandoveje.
* Give sikkerhed for at alt huskes og intet glemmes i den ofte komplekse sagshåndtering.
* Sikre at socialsagen ikke forsvinder i skyggen af en evt. politisag.
* Sikre at fokus holdes på barnet/den unge.
* Sikre at der sættes ind med den nødvendige hjælp på kort sigt.
* Være bevidst om mediernes interesse for disse sager.
* Have viden om hvilke foranstaltninger, der skal/ kan iværksættes for barnet/den unge og familien.
* Evaluere ethvert forløb med henblik på at justere SISO-teamet og sikre at vigtig viden og læring bringes med ind i næste sagsforløb.
* Løbende opdatere og holde sig ajour, således at teamet forsat kan bestå som levende og anvendeligt.

Du må også gerne kontakte teamet for vejledning om, hvordan overgreb begået mod børn og unge forebygges eller for viden om hvilke tidlige tegn et barn eller ung kan udvise, hvis det har været udsat for et overgreb.

Det anbefales, at du **altid** kontakter SISO-teamet for vejledning og guidning omkring det videre forløb, hvis du får kendskab til et barn eller en ung, der har været udsat for seksuelle overgreb og vold.

**2. Forebyggelse**

Forebyggelse omfatter de aktiviteter, der kan sættes i gang i skoler, dagtilbud, døgntilbud m.v. for at hindre, at børn og unge udsættes for overgreb.

I det forebyggende arbejde anbefaler vi fire skridt:

1. Det enkelte dagtilbud og skole mv. formulerer værdier og udarbejder en forebyggelsespolitik med spilleregler for samvær- og omgangsformer mellem voksne og børn samt for brug af social medier mm. Desuden udarbejdes en ansættelsespolitik (vi henviser til pjecen ”Kommunalt beredskab” <http://www.socialstyrelsen.dk/born-og-unge/overgreb/kommunalt-beredskab/forebyggelse-af-vold-og-seksuelle-overgreb>)
2. Det enkelte dagtilbud, skole og Sundhedsplejen lærer barnet om dets rettigheder, om kroppen og om egne grænser. Det kan f. eks. ske ved at arbejde med sociale kompetencer i den personlige kontakt (vi henviser til pjece ”Seksuelle overgreb – nej tak” <http://www.forebygovergreb.dk/forebyg-overgreb>).
3. Det enkelte dagtilbud og skole sikrer, at opmærksomheden og viden hos medarbejderne løbende skærpes (vi henviser til folder ”Den professionelle tvivl – tegn og reaktioner på seksuelle overgreb mod børn og unge” [www.servicestyrelsen.dk](http://www.servicestyrelsen.dk) ).
4. Det enkelte dagtilbud og skole indskærper løbende, at medarbejdere er forpligtet til at være opmærksomme på forhold, der bekymrer dem, og til at give disse bekymringer videre til drøftelse med den nærmeste leder.

Du kan kontakte SISO-teamet for hjælp til, hvordan det forebyggende arbejde kan gribes an.

**3. Tidlig opsporing af seksuelle overgreb**

I det følgende beskrives en række mulige sociale og adfærdsmæssige tegn, signaler, reaktioner, symptomer og indikatorer på seksuelle overgreb. Der sondres mellem de tegn og reaktioner, henholdsvis småbørn, mellemstore børn og teenagere kan udvise. Listen er ikke udtømmende.

Der findes ikke entydige tegn og signaler på, at et barn eller en ung har været udsat for seksuelle overgreb. Barnet kan i sin adfærd vise tegn på mistrivsel og det er derfor et vigtigt element i opsporingen af seksuelle overgreb mod børn, at fagfolk er i stand til at se, tolke og handle på børn og unges tegn og reaktioner på mistrivsel.

Er du i tvivl om, om de tegn og signaler som barnet/den unge udviser, kan være tegn på et seksuelt overgreb, er det altid en god ide at bruge SISO-teamet til sparring.

**Små børn**

|  |  |  |  |  |
| --- | --- | --- | --- | --- |
| **FYSISKE TEGN** |  | **PSYKISKE TEGN** |  | **SOCIALE OG ADFÆRDS- MÆSSIGE TEGN** |
| * Rødmen, irritation omkring kønsorganer * Have svært ved at gå eller sidde * Mave- og fordøjelses-vanskeligheder * Klager over utilpashed * Ufrivillig vandladning eller afføring * Revner i mundvige, sår i munden * Synkebesvær, ubehag i forhold til bestemte fødevarer * Usædvanlig kropslugt * Følger ikke normal vækstkurve | * Humørsvingninger * Tristhed * Angst * Uforklarlig gråd og/eller skrigeture * Mareridt, bange for at falde i søvn * Ligegyldighed, robotlignende adfærd * Ensomhedsfølelse * Isolation * Reagere ikke på opfordring på kontakt * Trækker sig ind i sig selv / en skal * Mistillid til voksne * Utryg tilknytning * Bevidst / ubevidst manipulation med sin opfattelse af virkeligheden * Ukritisk i kontakten til andre | * Ændring i adfærd * Seksualiseret adfærd * Overdreven / tvangspræget onani * Usædvanlig interesse / viden om seksualitet udover aldersniveau * Koncentrationsvanskeligheder * Leg med dukker, hvor seksuelle overgreb illustreres * Regredierende adfærd, babysprog * Udadreagerende aggressiv adfærd: sparke, slå, bide * Hyperaktivitet * Følelse af frustration og vrede * Frygt for modvilje mod bestemte personer eller steder * Umotiveret gråd * Koncentrationsvanskeligheder i forhold til leg og samvær med andre * Tavshed * Påførelse af selvforskyldt smerte banke hovedet ind i ting, trække i hår, skære sig kroppen eller i billeder |

**Mellemstore børn**

|  |  |  |  |  |
| --- | --- | --- | --- | --- |
| **FYSISKE TEGN** |  | **PSYKISKE TEGN** |  | **SOCIALE OG ADFÆRDS- MÆSSIGE TEGN** |
| * Rødmen, irritation omkring kønsorganer * Have svært ved at gå eller sidde * Mave- og fordøjelses-vanskeligheder * Klager over utilpashed * Ufrivillig vandladning eller afføring * Revner i mundvige, sår i munden * Synkebesvær, ubehag i forhold til bestemte fødevarer * Usædvanlig kropslugt * Følger ikke normal vækstkurve * Psykosomatiske smerter f.eks. hovedpine, mavepine mv. * Klager over smerter i underlivet * Vanskeligheder med kropslig kontakt, berøring, manglende blufærdighed * Mangelfuld eller overdreven personlig hygiejne | * Humørsvingninger * Tristhed * Angst * Uforklarlig gråd, skrigeture * Mareridt, bange for at flade i søvn * Ligegyldighed, robotlignende adfærd * Ensomhedsfølelse * Isolation * Reagere ikke på opfordring på kontakt * Trækker sig ind i sig selv / en skal * Mistillid til voksne * Utryg tilknytning * Bevidst / ubevidst manipulation med sin opfattelse af virkeligheden * Ukritisk i kontakten til andre * Lav selvfølelse * Magtesløshed * Apati * Skyldfølelse * Skamfølelse * Begyndende depression * Indadvendthed | * Ændring i adfærd * Seksualiseret adfærd * Overdreven / tvangspræget onani * Usædvanlig interesse / viden om seksualitet udover aldersniveau * Koncentrationsvanskeligheder * Leg med dukker, hvor seksuelle overgreb illustreres * Regredierende adfærd, babysprog * Udadreagerende aggressiv adfærd: sparke, slå, bide * Hyperaktivitet * Følelse af frustration og vrede * Frygt for modvilje mod bestemte personer eller steder * Umotiveret gråd * Koncentrationsvanskeligheder i forhold til leg og samvær med andre * Tavshed * Påførelse af selvforskyldt smerte: banke hovedet ind i ting, trække sig i håret, skære sig i kroppen eller i billeder * Indlæringsvanskeligheder, manglende koncentration * Udvise voksen seksuel adfærd, gå forførende, flirtende * Påfaldende påklædning * Begyndende udvikling af beskyttelsesstrategi * Mobning * Begyndende selvmordstanker |

**Teenagere**

|  |  |  |  |  |
| --- | --- | --- | --- | --- |
| **FYSISKE TEGN** |  | **PSYKISKE TEGN** |  | **SOCIALE OG ADFÆRDS- MÆSSIGE TEGN** |
| * Rødmen, irritation omkring kønsorganer * Have svært ved at gå eller sidde * Mave- og fordøjelses-vanskeligheder * Klager over utilpashed * Ufrivillig vandladning eller afføring * Revner i mundvige, sår i munden * Synkebesvær, ubehag i forhold til bestemte fødevarer * Usædvanlig kropslugt * Følger ikke normal vækstkurve * Psykosomatiske smerter f.eks. hovedpine, mavepine mv. * Klager over smerter i underlivet * Vanskeligheder med kropslig kontakt, berøring, manglende blufærdighed * Mangelfuld eller overdreven personlig hygiejne * Tidlig seksuel aktivitet * Tidlig graviditet og abort * Forsøg på at tilbageholde fysisk udvikling | * Humørsvingninger * Tristhed * Angst * Uforklarlig gråd, skrigeture * Mareridt, bange for at flade i søvn * Ligegyldighed, robotlignende adfærd * Ensomhedsfølelse * Isolation * Reagere ikke på opfordring på kontakt * Trækker sig ind i sig selv / en skal * Mistillid til voksne * Utryg tilknytning * Bevidst / ubevidst manipulation med sin opfattelse af virkeligheden * Ukritisk i kontakten til andre * Lav selvfølelse * Magtesløshed * Apati * Skyldfølelse * Skamfølelse * Begyndende depression * Indadvendthed * Depression * Mistillid til andre * Manglende identitetsfølelse * Forvirret omkring kønsidentitet * Forøget skyld- og skamfølelse | * Ændring i adfærd * Seksualiseret adfærd * Overdreven / tvangspræget onani * Usædvanlig interesse / viden om seksualitet udover aldersniveau * Koncentrationsvanskeligheder * Leg med dukker, hvor seksuelle overgreb illustreres * Regredierende adfærd, babysprog * Udadreagerende, aggressiv adfærd sparke, slå, bide * Hyperaktivitet * Følelse af frustration og vrede * Frygt for modvilje mod bestemte personer eller steder * Umotiveret gråd * Koncentrationsvanskeligheder i forhold til leg og samvær med andre * Tavshed * Påførelse af selvforskyldt smerte: banke hovedet ind i ting, trække sig i håret, skære sig i kroppen eller i billeder * Indlæringsvanskeligheder, manglende koncentration * Udvise voksen seksuel adfærd, gå forførende flirtende * Påfaldende påklædning * Begyndende udvikling af beskyttelsesstrategi * Mobning * Begyndende selvmordstanker * Selvmords forsøg * Spiseforstyrrelser * Alkohol og stofmisbrug * Udvise pseudomodenhed * Hemmelighedsfulde, skamfulde * Udvikling af specielt kropssprog, kropsholdning gangart |

**4. Handleguide**

**Definition på bekymring, mistanke eller konkret viden**

Når vi støder på sager med mistanke eller viden om seksuelle overgreb eller vold begået mod børn og unge under 18 år, kan vi inddele dem i tre forskellige niveauer:

**1. Bekymring:**

En bekymring er en diffus oplevelse af, at der er signaler på

mistrivsel hos et barn/ung eller i dets familie. Her er ikke tale om, at man har konkret viden om en konkret handling begået af en bestemt person. Her er heller ikke tale om bestyrket mistanke.

Bekymringen alene skal derfor i første omgang føre til skærpet observation af barnet/den unge i en periode og evt. samtale med forældrene (med mindre bekymringen går på, om forældrene begår overgreb). Disse sager skal du drøfte med nærmeste leder, som efterfølgende har mulighed for at drøfte sagen med SISO-teamet.

**2. Mistanke:**

Mistanke forstås som mere end blot bekymring. Mistanken handler f.eks. om, at barnet/den unge har været udsat for en seksuelt grænseoverskridende adfærd fra en voksen eller fra et andet barn/en ung. Mistanken kan formuleres f.eks. på baggrund af en tidsobservation af barnet, barnets eget udsagn om hændelser, der har fundet sted, eller af oplysninger, du har fået på anden vis. Disse sager skal du drøfte med nærmeste leder, som efterfølgende har mulighed for at drøfte sagen med SISO-teamet i forhold til afklaring af, om der skal underrettes til Familieafdelingen eller ungeafdelingen.

**3. Konkret viden:**

Den konkrete viden om, at et barn eller en ung har været udsat for vold eller et seksuelt overgreb begået af en eller flere personer kan komme fra udsagn fra barnet/den unge, tilståelse fra krænkeren eller fra vidner. Disse sager skal du **altid** drøfte med din leder, som efterfølgende har mulighed for at drøfte sagen med SISO-teamet. Nærmeste leder **skal** underrette Familieafdelingen eller ungeafdelingen (se s. 2).

Det er vigtigt at få vurderet, om barnet eller den unge skal omkring OUH til en retsmedicinsk undersøgelse. Det er politiet, som rekvirerer en sådan undersøgelse, da den er til brug for bevismaterialet i sagen.

Har du brug for mere viden henviser vi til Socialstyrelsens hjemmeside <https://socialstyrelsen.dk/born/overgreb/hjaelp-til-indsats/radgivning-om-overgreb>

Enhver sag, der involverer mistanke eller konkret viden om seksuelle overgreb mod et barn eller en ung under 18 år, kræver handling. For barnet eller den unge er det vigtigste, at overgrebene stopper med det samme og ikke gentages. Det er dog vigtigt, at du i disse sager ”skynder dig langsomt”. Det vil sige, at der skal gribe ind hurtigst muligt, men sagsforløbet skal selvfølgelig foregå på en faglig forsvarlig måde.

I de følgende handleguides beskrives de handlemuligheder, du har som medarbejder, leder eller socialrådgiver, når du får mistanke eller viden om, at et barn eller en unge er blevet udsat for eller udsættes for vold eller seksuelle overgreb.

I de forskellige handleguides skelnes mellem om din viden eller mistanke er rettet mod forældre, andre voksne, medarbejdere ved kommunen eller mod andre børn og unge.

Du skal tage udgangspunkt i hvem, din mistanke eller viden er rettet imod, når du skal vælge handleguide og følge handlingsanvisningerne i den.

Når du er bekymret eller har mistanke om, at et barn eller en ung udsættes for psykiske overgreb, skal du indkalde til dialogmøde: Er du vidende om eller stærkt bekymret for, at barnet eller den unge, skal du underrette direkte til Familieafdelingens (0-14 år) dagvagt på tlf. 3046 1866 eller Ungeafdelingens Dagvagt på tlf. 4023 4906

**Når der opstår mistanke eller viden om seksuelt overgreb eller vold mod børn og unge begået af forældrene**

Leder er i tvivl om der er grund til bekymring:

leder kontakter Familie afd. Dagvagten på tlf.: 3046 1866 og drøfter sagen

Leder beslutter sammen med Familie afd., at der ikke skal indgives underretning

Observer fortsat barnet og hold øje med tegn. Hvis bekymringen fortsætter, inddrag SISO- team til sparring

Ikke grund til bekymring eller underretning

Leder beslutter sammen med Familie afd., at der skal indgives under-retning

Hvis der ikke bliver en politisag, informerer Fam.afd. lederen herom, hvorefter lederen orienterer familien om, at der har været underrettet. Selvom der ikke bliver en politisag, bliver underretningen behandlet i Familie afd. Fokus på barnets trivsel

Lederen indkalder til Dialogmøde med socialrådgiver og forældre

Der tages kontakt til SISO- team for faglig sparring

Kontaktopslys-ninger, se s 4

Leder vurderer, om der straks skal sendes underretning til Familie afd.

Medarbejder drøfter sagen med sin nærmeste leder

Medarbejder får mistanke / viden om vold eller seksuelle overgreb

Orienter **IKKE** forældre

Familie afd. handler i samarbejde med politiet

Hvis der bliver en politisag afventer lederen kontakt fra politiet.

Familieafd. Har fokus på beskyttelse og sikring af barnet, se s. 16-17

Familieafd. søger sparing ved Børnehus Syd

(OBS! det er kun myndig-hedsrådgivere, der kan benytte sig af dette)

Hvis leder vurderer, at der er grund til mistanke sendes straks en underretning til Familie afd. Underretningen kan foregå telefonisk

**Når der opstår mistanke eller viden om seksuelt overgreb eller vold mod børn og unge, hvor mistanken ikke er rettet mod forældrene**

Leder beslutter sammen med Familie afd., at der ikke skal indgives underretning

Leder er i tvivl om der er grund til bekymring:

leder kontakter Familie afd. Dagvagten på tlf.: 3046 1866 og drøfter sagen

Ikke grund til bekymring eller underretning

Observer fortsat barnet og hold øje med tegn . Hvis bekymringen fortsætter , inddrag SISO-team for sparring

Leder beslutter sammen med Familie afd., at der skal indgives under-retning

Hvis der ikke bliver en politisag, informerer Familie afd. lederen herom, hvorefter lederen orienterer familien om, at der har været underrettet. Selvom der ikke bliver en politisag, bliver underretningen behandlet i Familie afd.

Lederen indkalder til Dialogmøde med socialrådgiver og forældre

Der tages kontakt til SISO- team for faglig sparring

Kontaktoplys-ninger, se s. 4

Medarbejder får mistanke / viden om vold eller seksuelle overgreb

Leder vurderer, om der straks skal sendes underretning til Familie afd.

Medarbejder drøfter sagen med sin nærmeste leder

Familieafd. søger sparing ved Børnehus Syd

OBS! det er kun myndigheds-rådgivere, der kan benytte sig af dette)

Hvis der bliver en politisag afventer lederen kontakt fra politiet.

Familieafd. har fokus på beskyttelse og sikring af barnet, se s. 16-17

Leder vurderer, at der er grund til mistanke, holder leder et afklarende møde med forældrene

Efter mødet sender lederen straks en underretning til Familie afd.

Underretningen kan ind-ledningsvis foregå telefonisk

Familie afd. handler i samarbejde med politiet

**Når der opstår mistanke eller viden om seksuelt overgreb eller vold begået af en offentlig ansat**

**(for handlinger omkring barnet bruges handleguiden ” Når der opstår mistanke eller viden om seksuelt overgreb eller vold mod børn og unge, hvor mistanken ikke er rettet mod forældrene”, s. 13)**

Hvis mistanken er åbenbart grundløs, udfærdiger lederen et notat om sagen til fagchefen

Ikke grund til bekymring eller underretning

Observer fortsat barnet og hold øje med tegn . Hvis bekymringen fortsætter, inddrag SISO- team for sparring

Leder beslutter sammen med Familie afd., at der ikke skal indgives underretning

Medarbejder drøfter sagen med sin nærmeste leder. Hvis lederen mistænkes, drøftes sagen med dennes leder

Medarbejder får mistanke / viden om vold eller seksuelle overgreb

Leder vurderer, om der straks skal sendes underretning til Familie afd.,

Leder er i tvivl om der er grund til bekymring:

leder kontakter Familie afd. Dagvagten på tlf.: 3046 1866 og drøfter sagen

Direktør udarbejder plan for krise-kommuni-kation

Fagchefen informerer lederen, om der bliver en politisag.

Der laves lokale handleplaner for information til den (tidligere) mistænkte medarbejdere, det øvrige personale og evt. andre (f.eks. den øvrige forældregruppe)

Leder beslutter sammen med Familie afd., at der skal indgives underretning

Hvis leder vurderer, at der er grund til mistanke, sender leder straks en underretning til Familie afd. I akutte tilfælde kan underrettes telefonisk

Direktør og fagchef sikrer samtaler med alle de berørte parter den krænkede og dennes familie

Familie afd. handler i samarbejde med politiet og de berørte forvaltningers direktører herunder også spørgsmål om inddragelse af barnets og institutionens øvrige forældre. Der laves lokale handleplaner for dette i de enkelte administrationer. Direktøren overtager personalesager i samarbejde med Løn og personale

Hvis der bliver en politisag afventer lederen kontakt fra politiet

Fagchefen orienteres skriftligt om sagen med alle relevante og faktuelles oplysninger

**Når der opstår mistanke eller viden om seksuelt overgreb eller vold mod børn og unge, hvor krænkeren er under 14 år**

Ikke grund til bekymring eller underretning

Observer fortsat barnet og hold øje med tegn. Hvis bekymringen fortsætter, overvej da igen at underrette

Familie afd. laver handleplaner for begge børn og familier

Familie afd. handler – evt. i samarbejde med sparringe fra JANUS -centeret

Leder beslutter sammen med Familie afd., at der ikke skal indgives underretning

Lederen beslutter sammen med Familie afd. at der skal ind-gives undertegning

Leder er i tvivl om der er grund til bekymring:

leder kontakter Familie afd. Dagvagten på tlf.: 3046 1866 og drøfter sagen

Lederen indkalder til Dialogmøde med forældre og socialrådgiver

Forældrene orienteres om indholdet af underretningen og opfordres til at komme med supplerende oplysninger om forældrenes syn på sagen.

Der tages kontakt til SISO team for faglig sparring

Kontaktop-lysninger, se s. 4

Hvis lederen vurderer at der er grund til mistanke holder lederen møder med begge hold forældre hver for sig. Leder oplyser, at der vil blive indkaldt til Dialogmøde som underretning

Medarbejder drøfter sagen med sin nærmeste leder

Medarbejder får mistanke / viden om vold eller seksuelle overgreb

Leder vurderer, om der straks skal sendes underretning til Familie afd.

Hvis mistanken fuldstændigt afkræftes på mødet. Der vurderes løbende på barnets behov for støtte

Hvis mistanken bevares afholdes mødet med Familie afd. Der vurderes løbende på barnets behov for støtte

**Når Familieafdelingen modtager en skriftlig underretning om mistanke eller viden om overgreb**

**Underretning:**

* Brev, telefon, mail eller personligt  
  *(i arbejdstiden er det sekretariatet der opretter og kvitterer. Efter arbejdstid er det ”vagten” der opretter sag, og adviserer sekretariatet, som kvitterer for underretningen)*

**Skemaet findes på L:familieafdeling/underretningsskema mm.**

**Redskab til kategorisering af underretning** *(RØD,GUL eller GRØN)* findes på L:familieafdelingen/vagten

**Vagten skal kun udfylde pkt. 15, 16 og 17 i underretningsskemaet ved en nødvendig HER og NU foranstaltning, dvs. i sager, der har kategorien RØD**

**Følgende aktivitet registreres i DUBU i forbindelse med underretning:**

* Type = underretning
  + **Underretning §152** (mellemkommunal underretning)
  + **Underretning §153 stk. 1. nr. 1** (at et barn eller ung under 18 år har behov for særlig støtte)
  + **Underretning §153 stk. 1. nr. 2** (at et barn umiddelbart efter fødslen kan få behov for særlig støtte på grund af de vordende forældres forhold)
  + **Underretning §153 stk. 1. nr. 3** (at et barn eller ung under 18 år kan have behov for særlig støtte på grund af barnets ulovlige skolefravær eller undladelse af at opfylde undervisningspligten)
  + **Underretning §153 stk. 1. nr. 4** (at et barn eller ung under 18 år har været udsat for overgreb)
  + **Underretning §154** (barn/ung udsættes for vanrøgt eller lever under forhold, der bringer dets sundhed eller udvikling i fare)
* Undertype = ”afsender”
* Beskrivelse = hvem er afsender
* Notat = journalnotat

**HUSK AT TILKNYTTE UNDERRETNINGEN I AKTIVITETENS BILAGSMAPPE  
Husk at trykke udført på aktiviteten, herved autogeneres der nye aktiviteter (vurdering, kvitteringsbrev og orienteringsskrivelse)**

**Modtager underretning**

**Underretningsskema udfyldes**

**Til brug af udfyldelse af pkt. 14 ”indledende vurdering” i underretningsskemaet, skal redskab til kategorisering af underretning ”trekant” bruges**

**Registrering i DUBU**

**Underretning**

**Brug aktiviteten ”vurdering”:**

* Type = vurdering
* Undertype = vurdering på underretning
* Beskrivelse = faglig vurdering
* Notat = kopiere pkt. 14 fra skemaet ind
* Prioritet (1=RØD, 2= bruges ikke, 3=GUL, 4=GRØN)
* Husk at markere hvilken udslagsgivende årsag der er til underretningen i aktiviteten ”vurdering”.
* **HUSK AT UDFYLDE OG**

**TILKNYTTE UNDERRETNINGSSKEMAET I AKTIVITETENS BILAGSMAPPE**

**Det er vigtigt, at du husker at trykke udført under aktiviteten ”vurdering”, idet DUBU herved automatisk indberetter underretningsstatistik til Ankestyrelsen.**

Ved **ikke kendt** sag i B/U overdrages denne til ”Ressourceteamet” førstkommende hverdag.   
**Ved kendt** sag overdrages sagen til fast sagsbehandler.

Drøftelse af alle underretninger der modtages, skal være fast punkt på teammødet, da der skal foregå sparring *(second opion).***Følgende aktivitet registreres i DUBU i forbindelse med sparring på teammøde:**

* Type = vurdering
* Undertype = indledende vurdering
* Beskrivelse = sparring fra teammøde
* Notat = journalnotat

**Vurdering – der er en lovmæssig frist svarende til 24 timer ift. vurdering af underretning**

**Overdragelse af sag**

**Registrering i DUBU**

**Underretning drøftes på førstkommende teammøde**

**Når Familieafdelingen inddrager Børnehuset**

I samarbejdet med Børnehuset og politi er det vigtigt at holde sig for øje, at det er politiets opgave at efterforske og at det er Familieafdelingens opgave at skabe tryghed og ro for barnet, den unge og familien, mens politiet efterforsker sagen.

Når sagen politianmeldelse skal der altid tages stilling til, om der skal iværksættes en § 50-undersøgelse og dermed indledes et samarbejde med Børnehuset.

For at indlede et samarbejde med Børnehuset – en såkaldt ”børnehussag" er parameteret, at der er truffet afgørelse om iværksættelse af en § 50-undersøgelse. Herefter skal der oprettes et skema, som findes på Børnehus Syds hjemmeside [boernehussyd@odense.dk](mailto:boernehussyd@odense.dk).

Udgangspunktet er, at der altid skal forsøges at indhente samtykke fra forældremyndigheden til en § 50-undersøgelse, hvis det ikke lykkedes at indhente samtykke kan undersøgelsen iværksætte uden samtykke jf. SEL § jf.§ 51, stk. 2.

Børnehuse

I forbindelse med vedtagelse af Beskyttelsespakken er oprettet et børnehus i hver region (jf. Serviceloven § 50 a) til undersøgelse af et barn eller en ungs forhold, når der er mistanke eller viden om, at barnet eller den unge har været udsat for voldelige eller seksuelle overgreb.

Henvisning til børnehuset sker via myndighedssagsbehandleren. Barnet eller den unge skal udredes i Børnehuset, når der er mindst to sektorer involveret. Det er dog fortsat kommunerne, der har ansvaret i sagen.

Børnehuset er indrettet i børnevenlige rammer og har til opgave at koordinere de tværsektorielle opgaver, herunder videoafhøring og retsmedicins og/eller lægelig undersøgelse, samt udrede barnets behandlingsbehov og yde krisebehandling til barn og forældre.

Børnehusene ligger i København, Næstved, Odense, Aarhus og Aalborg.

**5. Evaluering**

Det er besluttet, at der skal være en evaluering af alle forløb om overgreb med henblik på at justere beredskabet og for at sikre, at vigtig viden og læring bringes med ind i næste generation af sagsforløb og medarbejdergruppe.

Kendetegnende for det gode beredskab er, at det er i konstant bevægelse og udvikling. Viden og læring fra et forløb bringes med ind i næste forløb og kvalificerer beredskabet for eftertiden.

*Statistik:*

Der vil blive udarbejdet et skema i forhold til at ført statistik over hvor mange børn/unge og familier, som har været omkring SISO-teamet samt hvor mange ”sager”, der er blevet politianmeldt.

*Kvantitativ måling:*

Tallene fra statistikken vil blive sammenholdt år for år for at se om der er en stigning/eller et fald i sager.

*Kvalitativ - Måling på kvalitet:*

Det er besluttet at der skal laves en brugertilfredshedsundersøgelse, hvor der vil blive rettet henvendelse til de familier som har været omkring specialistteamet et år efter henvendelsen. Der vil blive spurgt ind til:

* Har I det godt?
* Hvad har været hjælpsomt?
* Hvad kunne I ønske Jer der havde været anderledes?

1. Beskyttelsespakken – børn skal altid beskyttes – er Social-, Børne- og Integrationsministeriets samlede indsats til beskyttelse af børn og unge mod overgreb. [www.socialstyrelsen.dk/overgreb](http://www.socialstyrelsen.dk/overgreb) [↑](#footnote-ref-1)
2. SISO, Socialstyrelsen (2010) ”Seksuelle overgreb og fysisk/psykisk vold. Inspirationskatalog til udarbejdelse af et skriftlig kommunalt beredskab”, 2012. [↑](#footnote-ref-2)
3. <http://www.socialstyrelsen.dk/udsatte/vold-i-familien/om-vold-i-familien/typer-af-vold-1/Psykisk-vold> [↑](#footnote-ref-3)
4. SISO, Socialstyrelsen (2010) ”Seksuelle overgreb og fysisk/psykisk vold. Inspirationskatalog til udarbejdelse af et skriftlig kommunalt beredskab”, 2012. [↑](#footnote-ref-4)